
MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.101
 Consiliul Local al Municipiului Craiova, întrunit în şedinţa ordinară din data de 25.02.2010;

Având în vedere raportul nr.28766/2010 întocmit de Direcţia Proiecte, Programe de Dezvoltare Tehnică şi Investiţii prin care se propune modificarea Hotărârii Consiliului Local al Municipiului Craiova nr.274/2006 referitoare la aprobarea Studiului de fezabilitate pentru investiţia „Alimentare cu apă şi canalizare menajeră a localităţii componente a municipiului Craiova - Popoveni ” şi rapoartele comisiilor de specialitate ale Consiliului Local al Municipiului Craiova nr. 14, 15, 17, 18, 19/2010;

În conformitate cu prevederile Ordonanţei Guvernului nr.7/2006 privind instituirea Programului de dezvoltare a infrastructurii din spaţiul rural, Hotărârii Guvernului nr.602/2006 pentru aprobarea Normelor metodologice de aplicare a Ordonanţei Guvernului nr.7/2006, Regulamentului de organizare şi funcţionare a Comisiei privind determinarea oportunităţii proiectelor, Ghidului de eligibilitate pentru Programul de dezvoltare a infrastructurii în spaţiul rural, adoptat de către Comisia pentru determinarea oportunităţii proiectelor, Hotărârii Guvernului nr.1179/2002 privind aprobarea Structurii devizului general şi a Metodologiei privind elaborarea devizului general pentru obiective de investiţii şi lucrări de intervenţii, Ordonanţei de Urgenţă a Guvernului nr.45/2003 privind finanţele publice locale, aprobată cu modificări şi completări prin Legea nr.108/2004, cu modificările şi completările ulterioare, Legii nr.2/1968 privind organizarea administrativă a teritoriului Republicii Socialiste România;

 În temeiul art. 36, alin.2 lit. b coroborat cu alin.4, lit. d,  art. 45, alin.2  lit. e şi art. 61, alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă modificarea art.2 al Hotărârii Consiliului Local al Municipiului Craiova nr. 274/2006 , şi va avea următorul conţinut:

 „Se aprobă cofinanţarea de la bugetul local a proiectului  prevăzut la art. 1, în valoare de 1.687.000 lei, eşalonată astfel:

· 882.000 lei pentru anul 2008;

· 805.000 lei  pentru anul 2010. ”

Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr. 450/2007.
  Art.3. Primarul Municipiului Craiova prin aparatul de specialitate: Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii şi Direcţia Economico - Financiară vor aduce la îndeplinire prevederile prezentei hotărâri. 

